hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en en hy hy hy hy hy hy hy hy hy hy hy ca es es tr ne en hy hy hy hy hy hy en en fr es es en es hy hy hy eu hy hy hy hy hy hy hy hy hy en en en en en en en en en
Հանրապետական եռակողմ հանձնաժողովի նիստ, նոյեմբեր 2016 – Հայաստանի պետհիմնարկների, ՏԻՄ-երի աշխատողների արհմիություն
14 Նոյեմբերի, 2016 6 Օգոստոսի, 2019
Աշխատանքի անվտանգության եվ աշխատավայրերում աշխատողների առողջության պահպանման ռազմավարությունն արժանացավ հանրապետական եռակողմ հանձնաժողովի դրական եզրակացությանը:
Հանրապետական եռակողմ հանձնաժողովի` նոյեմբերի 14-ին կայացած նիստում օրակարգում նախատեսված էր «Աշխատանքի անվտանգության և աշխատավայրերում աշխատողների առողջության պահպանման ռազմավարության նախագծի քննարկում»:
Հանձնաժողովի նախագահ, ՀՀ աշխատանքի և սոցիալական հարցերի նախարար Արտեմ Ասատրյանի կողմից մերժվեց հանձնաժողովի անդամ, Հայաստանի պետհիմնարկների, ՏԻՄ-երի և հասարակական սպասարկման աշխատողների արհեստակցական կազմակերպությունների ճյուղային հանրապետական միության նախագահ Անահիտ Ասատրյանի առաջարակը օրակարգում «Պետական ապարատում նախատեսվող կրճատումների վերաբերյալ» հարց ընդգրկելու վերաբերյալ:
Ճյուղային արհմիության նախագահը հարցի հրատապությունը և հարցն օրակարգում ընդգրկելու անհրաժեշտությունը հիմնավորեց պետական հիմնարկների արհմիության անդամներից ստացվող ահազանգերով` կապված ՀՀ վարչապետի կողմից պետական ապարատում կտրուկ կրճատումների անցնելու հայտարարության հետ: ՃՀՄ նախագահը կառավարության ներկայացուցիչներից ակնկալեց կոնկրետ վերլուծություններ, հաշվարկներ` կրճատումների մեխանիզմների, քանակի, կրճատումներից հետո ակնկալվող արդյունքների վերաբերյալ և այլն: Հարցի առնչությամբ արհմիության նախագահը հղում կատարեց նաև հանրապետական կոլեկտիվ պայմանագրին, որում ևս սահմանված է աշխատանքային օրենսդրության և աշխատանքային իրավունքի նորմեր պարունակող, գործատուների և աշխատողների` աշխատանքային իրավունքների և շահերի պաշտպանության առումով էական նշանակություն ունեցող նորմատիվ իրավական ակտերի նախագծերի ներկայացումը հանրապետական եռակողմ հանձնաժողովի կարծիքին, մինչև համապատասխան մարմնի կողմից դրանց ընդունումը: Ա.Ասատրյանը մեջբերեց նաև կոմիտեի վերափոխվելու անվան տակ ՀՀ քաղաքաշինության նախարարության աշխատողների շուրջ 30% տոկոսին արդեն իսկ կրճատելու որոշումը:
Ի պատասխան հանձնաժողովի նախագահը նշեց, որ վարչապետի հանձնարարությունը ոչ թե կոնկրետ կրճատումների, այլ կառավարման համակարգի օպտիմալացման գործընթացի մասին է: Այս առումով յուրաքանչյուր պետական մարմին կառվարություն է ներկայացնում համապատասխան առաջարկներ` տվյալ հիմնարկում կառավարման համակարգի արդյունավետության բարձրացման ուղղությամբ:
Իսկ հաստատված օրակագում` ՀՀ առողջապահության նախարարի խորհրդական Վարազդատ Դանիելյանի ներկայացմամբ քննարկվեց Աշխատանքի անվտանգության և աշխատավայրերում աշխատողների առողջության պահպանման   ռազմավարության նախագիծը:
Հանձնաժողովի` նիստին ներկա անդամները, մասնավորապես արհմիության կողմը, ներկայացրին դիտողություններ ու առաջարկություններ հայեցակարգի նախագծի շուրջ, որոնք վերաբերվում էին և բովանդակային թերություններին ու բացթողումներին, և խմբագրման ու լեզվական անճշտություններին և այլն:
Աշխատանքի անվտանգության և աշխատավայրերում աշխատողների առողջության պահպանման ռազմավարության լրամշակված տարբերակն արժանացավ հանձնաժողովի դրական եզրակացությանը` ներառելով հնչեցված առաջարկություններն ու դիտողությունները:
Նշենք, որ ռազմավարության նպատակը աշխատողների առողջության պահպանման  առավել հետևողական և համակարգված քաղաքականության իրականացումն է և հանրապետությունում աշխատանքի անվտանգության ու աշխատավայրերում աշխատողների առողջության պահպանման համակարգի ներդրումն է: Ռազմավարության ընդունումից հետո կստեղծվի միջգերատեսչական եռակողմ խումբ, որն էլ կմշակի ազգային ծրագիր: Ծրագրի ընդունմամբ հնարավոր կլինի համակարգելու աշխատանքի անվտանգության և աշխատավայրերում աշխատողների առողջության պահպանման ոլորտում տարվող  քաղաքականությունը առաջիկա երկու տարիների ընթացքում:​
ԿԲ-ի պատասխանը կուտակային կենսաթոշակային համակարգի մասին արհմիության առաջարկներին 26 Սեպտեմբերի, 2022
Հրատապ գործողությունների կոչ՝ ի պատասխան Հայաստանի դեմ Ադրբեջանի ագրեսիայի 14 Սեպտեմբերի, 2022
Քննարկվելու է քաղծառայողների բազային աշխատավարձի բարձրացումը․ Վարչապետի աշխատակազմ 12 Սեպտեմբերի, 2022
ՀՀ — ԵՄ Քաղհասարակության հարթակը պաշտոնապես հիմնադրվեց 2 Սեպտեմբերի, 2022
Երիտասարդ արհմիութենականները եռօրյա սեմինարին 22 Օգոստոսի, 2022
Website available in English and Armenian
Հեռ․ +374 10 580582
©2020 Հայաստանի պետական հիմնարկների, ՏԻՄ֊երի և հանրային ծառայությունների աշխատողների ճյուղային հանրապետական միություն
Կայքի սպասարկումն ու բովանդակության ստեղծումը՝ Արսեն Իգիթյան
Հայաստանի Հանրապետության 2019-2023թթ. «Արժանապատիվ աշխատանք» ազգային ծրագիր